
	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums
Lūdzam papildināt anotācijas 2. sadaļu ar izvērtējumu par noteikumu projektā paredzēto informācijas sniegšanas pienākumu ietekmi.
Vēršam uzmanību, ka ar noteikumu projektu tiek paplašināts sadarbības tīkla dalībnieku un potenciālo projekta iesniedzēju loks, paredzot iespēju atbalsta saņemšanai pieteikties arī inovācijas kopām. Līdz ar to lūdzam izvērtēt ietekmi, kas jaunajai mērķa grupai rodas saistībā ar projekta iesnieguma sagatavošanu un iesniegšanu.

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” 15. punktu. Savukārt saskaņā ar vadlīnijās “Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā” noteikto, ja tiesību akta projekts paredz grozījumus jau esošajā tiesību aktā un šie grozījumi skar tikai daļu no tām informācijas sniegšanas prasībām vai atbilstības izmaksām, ko nosaka spēkā esošais regulējums, tad ar aprēķinu palīdzību jānoskaidro administratīvo izmaksu izmaiņas – starpība starp esošā un plānotā regulējuma administratīvajām izmaksām.

Lai veiktu administratīvo izmaksu monetāru novērtējumu ir nepieciešams izprast informācijas sniegšanas metodi un veicamās darbības, proti, kā tieši informācija ir sagatavojama un sniedzama (iesnieguma sagatavošanas laiks, papildus iegūstamās informācijas metodes, iesnieguma nosūtīšana - e-pasts, sistēma, vēstule u.c.), pēc kā ir jānoskaidro noteikumos Nr. 617 iekļautās formulas parametru vērtības. 

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai. 

Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: Metodiskās rokasgrāmatas un apmācības | Ministru kabinets (mk.gov.lv).

7. Tiesību akta projekta izpildes nodrošināšana un tās ietekme uz institūcijām
	Iebildums
Lūdzam precizēt anotācijas 7. sadaļu, izvērtējot noteikumu projekta izpildes ietekmi uz institūcijām.
Vēršam uzmanību, ka ar noteikumu projektu tiek paplašināts atbalsta saņēmēju loks, paredzot iespēju atbalsta saņemšanai pieteikties arī inovācijas kopām, kā arī tiek noteiktas papildu prasības projekta iesnieguma izvērtēšanai un administrēšanai. Līdz ar to lūdzam izvērtēt, vai projekta īstenošana nerada ietekmi uz projektu administrēšanā iesaistīto institūciju funkcijām, uzdevumiem, darba procesiem vai administratīvajiem resursiem, un attiecīgā gadījumā aizpildīt anotācijas 7. sadaļu. Ja ietekmes nav, lūdzam anotācijā sniegt attiecīgu pamatojumu.

